Il-Kummissjoni Ewropea - Mistoqsijiet u tweġibiet L-Istrateġija tal-UE biex tittratta l-Kriminalità Organizzata u l-Istrateġija tal-UE biex tiġġieled kontra t-Traffikar tal-Bnedmin: Mistoqsijiet u Tweġibiet Brussell, I-14ta' april 2021 X'qiegħda tippreżenta l-Kummissjoni llum? Illum il-Kummissjoni qed tippreżenta Strateġija biex tindirizza l-Kriminalità Organizzata sabiex twieġeb aħjar għat-theddida tal-gruppi tal-kriminalità organizzata u tkisser il-mudelli tan-negozju tagħhom. Il-Kummissjoni qed tippreżenta wkoll Strateġija dwar il-ġlieda kontra t-Traffikar tal- Bnedmin li għandha l-għan li tnaqqas id-domanda, tkisser il-mudell tan-negozju tat-traffikanti u tipproteġi, tassisti u tagħti s-setgħa lill-vittmi. Iż-żewġ strateġiji huma relatati mill-qrib peress li t- traffikar tal-bnedmin huwa fih innifsu kriminalità organizzata. Flimkien ma' dawn l-istrateġiji, il- Kummissjoni qed tadotta rakkomandazzjoni lill-Kunsill biex jiftaħ negozjati mal-Interpol dwar ftehim ta' kooperazzjoni bejn l-UE u l-Interpol sabiex l-aġenziji tal-UE jkunu jistgħu jiskambjaw informazzjoni aġġornata dwar il-kriminali u r-reati mal-Interpol. Strateġija ġdida tal-UE dwar il-kriminalità organizzata Għaliex qed tipproponi Strateġija dwar il-Kriminalità Organizzata issa? Minkejja l-progress mill-Istati Membri matul is-snin f'dan il-qasam, it-theddida imposta mill-gruppi tal-kriminalità organizzata għadha kbira peress li huma kontinwament qed jaġġustaw il-"modi operandi", tagħhom bl-użu ta' teknoloġiji ġodda u jaħtfu kull opportunità biex jagħmlu profitti illeċti. Il-pandemija tal-coronavirus uriet l-aġilità tal-gruppi tal-kriminalità organizzata fl-adattament tal-operazzjonijiet tagħhom għal bidliet fl-ambjent tagħhom. Kif irrappurtat mill-Europol, il-kriminali sfruttaw il-kriżi tas-saħħa biex ibigħu prodotti mediċinali ffalsifikati (bħal vaċċini, kits għall-ittestjar u tagħmir protettiv personali) u biex iwettqu attakki ċibernetiċi, inganni online, u attivitajiet kriminali oħra online. Is-sitwazzjoni ekonomika volatili li tirriżulta mill-pandemija qed iżżid ukoll ir-riskji li l- kriminalità organizzata tinfiltra s-soċjetà u l-ekonomija legali, pereżempju billi tieħu f'idejha kumpaniji mdgħajfa, u tisfrutta possibbiltajiet ġodda għall-korruzzjoni u l-ħasil tal-flus. L-għan tal- Istrateġija huwa li żżid l-azzjoni tal-UE kontra l-kriminalità organizzata, tindirizza aħjar l-attivitajiet kriminali u l-metodi ta' infiltrazzjoni, tipproteġi s-setturi f'riskju, u tadatta għall-aħħar żviluppi, inkluż fid-dinja diġitali. X'inhuma l-azzjonijiet ewlenin f'din l-Istrateġija? Sommarju tal-azzjonijiet ewlenin huwa disponibbli fi tmiem dan il-MEMO. X'inhuma t-theddidiet ewlenin li ġġib magħha l-kriminalità organizzata għas-sigurtà tal- Ewropej? Id-dħul minn attivitajiet kriminali fid-disa' swieq kriminali ewlenin fl-Unjoni Ewropea (id-drogi illeċti, it-traffikar tal-bnedmin, il-faċilitazzjoni ta' immigrazzjoni illegali, il-frodi, il-kriminalità ambjentali, l- armi tan-nar illeċti, it-tabakk illeċtu, l-attivitajiet taċ-ċiberkriminalità u l-kriminalità organizzata kontra l-proprjetà) ammonta għal EUR 139 biljun fl-2019, li jikkorrispondi għal 1 % tal-Prodott Domestiku Gross tal-Unjoni. L-aħħar rapport ta' Valutazzjoni tat-Theddid mill-Kriminalità Serja u Organizzata mill-Europol juri li l-gruppi tal-kriminalità organizzata qed jirrikorru dejjem aktar għall- vjolenza u huma dejjem aktar involuti f' attivitajiet ta' ħasil tal-flus u korruzzjoni. Aktar minn 80 % tan-netwerks kriminali huma involuti fit-traffikar tad-drogi illeċiti, il-kriminalità organizzata kontra l- proprjetà, il-frodi tas-sisa, it-traffikar tal-bnedmin, frodi online u frodi oħra jew il-faċilitazzjoni ta' immigrazzjoni illegali . It-traffikar tad-drogi jiddomina x-xenarju tal-kriminalità organizzata fl-UE f'termini ta' għadd ta' kriminali involuti (38 % mill-gruppi kriminali fl-UE) u l-profitti ġġenerati. It- theddida mill-kriminalità dipendenti fuq l-internet ilha tiżdied matul l-aħħar snin f'dak li għandu x'jaqsam man-numru u s-sofistikazzjoni tal-attakki rrappurtati. Il-faċilitazzjoni ta' immigrazzjoni illegali u t-traffikar tal-bnedmin jibqgħu attivitajiet ewlenin għal gruppi tal-kriminalità organizzata. L- għadd globali ta' inċidenti ta' kriminalità organizzata kontra l-proprjetà għadu għoli, speċjalment fejn jidħol serq domestiku b'aktar minn miljun każ fis-sena. Bħala parti mill-frodi tas-sisa, il-prodotti tat- tabakk illeċiti qed jiġu prodotti dejjem aktar fl-UE. X'se jsir biex l-istrutturi tal-kriminalità organizzata jiġu sfrattati b'mod effettiv? Skont ir-Rapport ta' Valutazzjoni tat-Theddid Serju u Organizzat tal-UE tal-2021 ikkompilat mill- Europol, 43 % tal-gruppi tal-kriminalità organizzata huma strutturati madwar grupp ewlieni, u 40 % huma strutturati b'mod ġerarkiku. L-istrateġija tenfasizza li l-iffukar tal-investigazzjonijiet tal- infurzar tal-liġi ma għandux jieqaf mas-sekwestru ta' oġġetti illegali jew mal-arrest ta' kriminali ta' livell baxx, iżda jimmira lejn l-atturi u n-networks li huma s-sinsla tal-ekosistemi kriminali. L- istrateġija se tippromwovi l-kooperazzjoni operattiva kontra l-gruppi tal-kriminalità organizzata permezz tan-@ON Network iffinanzjat mill-UE u tħeġġeġ lill-Istati Membri u lill-Europol biex jaħdmu flimkien fuq "Miri ta' Valur Għoli": membri ssuspettati ta' organizzazzjonijiet kriminali li huma ta' riskju partikolarment għoli. Il-Kummissjoni se tippromwovi wkoll l-iskambju tal-aħjar prattiki f'dan il-qasam fejn xi Stati Membri diġà stabbilixxew strutturi nazzjonali jew korpi speċjalizzati li jiffukaw fuq l-indirizzar tal-istrutturi tal-kriminalità organizzata. Fl-aħħar nett, il-Kummissjoni tipproponi għadd ta' miżuri sabiex l-Istati Membri jkunu jistgħu jisfruttaw il-potenzjal sħiħ tal-Pjattaforma Multidixxiplinari Ewropea dwar il-Kriminalità Organizzata (EMPACT). L-EMPACT inħolqot fl-2010 u qed tħalli l-frott: fl-2019 biss, wasslet għal 8,000 arrest, għenet fis-salvagwardja ta' aktar minn 1,400 vittma tat-traffikar tal-bnedmin u l-abbuż sesswali tat-tfal, u ppreveniet EUR 400 miljun fi frodi li jaffettwa l-interessi tal-UE. Il-miżuri l-ġodda se jibnu fuq dan l-approċċ ta' suċċess, possibbilment ukoll permezz ta' proposti legali ġodda. Il-Kummissjoni kif se tiżgura li l-kriminalità ma tħallix qligħ? L-ittrattar tal-finanzi ġejjin mill-kriminalità huwa kruċjali biex jinkixfu attivitajiet kriminali, biex tiġi skoraġġita l-kriminalità u biex tiġi evitata l-infiltrazzjoni fl-ekonomija legali u fis-soċjetà. Minkejja l- iżvilupp tal-oqfsa legali għall-ġlieda kontra l-ħasil tal-flus u għall-irkupru tal-assi, jinqabad biss sehem żgħir ta' attivitajiet ta' ħasil tal-flus, u 1 % biss tal-assi kriminali jiġu kkonfiskati fl-UE. Il- Kummissjoni qed tħejji proposti leġiżlattivi biex issaħħaħ u tiżviluppa l-Qafas tal-UE Kontra l-Ħasil tal-Flus. Fl-2022, il-Kummissjoni se tipproponi wkoll reviżjoni tal-qafas tal-Konfiska u tal-irkupru tal- assi biex tespandi l-ambitu tar-reati kriminali koperti, tiżgura l-ġestjoni effettiva u l-użu soċjali mill- ġdid tal-assi kkonfiskati u l-kumpens tal-vittmi tal-kriminalità u ssaħħaħ il-kapaċità tal-Uffiċċji għall- Irkupru tal-Assi. Il-Kummissjoni kif se tipprovdi lill-infurzar tal-liġi bl-għodod u l-ħiliet għall-ġlieda kontra l- kriminalità organizzata online? L-istrateġija tistabbilixxi azzjonijiet biex jiġu żviluppati soluzzjonijiet teknoloġiċi u attivitajiet ta' taħriġ biex jittejbu l-għodod u l-ħiliet għall-infurzar tal-liġi biex jitwettqu investigazzjonijiet fid-dinja diġitali. Biex jagħmel dan, il-Grupp Ewropew għat-Taħriġ u l-Edukazzjoni dwar iċ-Ċiberkriminalità se jiżviluppa u jipprovdi taħriġ biex itejjeb l-għarfien espert fil-forensika tal-IT u fil-kriminalità tal-IT tal-esperti tal-infurzar tal-liġi u dawk tal-ewwel intervent . Il-Kummissjoni se tiffinanzja wkoll netwerk ta' awtoritajiet tal-infurzar tal-liġi, akkademiċi u partijiet privati li se jipproduċu għodod teknoloġiċi ġodda, filwaqt li jevitaw l-ispejjeż tal-liċenzji għall-awtoritajiet tal-infurzar tal-liġi, taħt il- koordinazzjoni tal-Laboratorju tal-Innovazzjoni tal-Europol. Sabiex issir iktar faċli u veloċi għall- pulizija u l-awtoritajiet ġudizzjarji biex ikollhom aċċess għall-evidenza elettronika li jkollhom bżonn fl-investigazzjonijiet tagħhom, filwaqt li jiġu żgurati s-salvagwardji tal-protezzjoni tad-data, l- Istrateġija tħeġġeġ ukoll il-parteċipazzjoni rapida tal-Istati Membri fis-Sistema ta' Skambju Diġitali tal-Evidenza Elettronika li tippermetti l-komunikazzjoni elettronika sigura bejn l-awtoritajiet ġudizzjarji f'każijiet transfruntiera. X'qed tagħmel il-Kummissjoni biex tiġġieled il-korruzzjoni? Il-korruzzjoni hija parti ċentrali tal-mod kif jaħdmu l-gruppi tal-kriminalità organizzata, użata minn aktar minn 60 % tan-netwerks kriminali attivi fl-UE. F'dawn l-aħħar snin, sar progress importanti fil- leġiżlazzjoni dwar il-ġlieda kontra l-ħasil tal-flus, l-akkwist pubbliku, il-protezzjoni tal-informaturi u l-irkupru tal-assi. Ir-rapport tal-UE dwar l-Istat tad-Dritt jenfasizza l-ġlieda kontra l-korruzzjoni bħala pilastru fundamentali għad-difiża tal-istat tad-dritt. Il-korruzzjoni għandha wkoll impatt fuq l-ambjent tan- negozju, u għalhekk il-ġlieda kontra l-korruzzjoni hija wkoll komponent importanti tal-Pjanijiet ta' Rkupru u Reżiljenza. Fil-qafas tas-Semestru Ewropew, il-ġlieda kontra l-korruzzjoni hija fost is- suġġetti indirizzati fir-rakkomandazzjonijiet speċifiċi għall-pajjiżi. Hemm fis-seħħ aktar miżuri tal-UE għall-protezzjoni tal-interessi finanzjarji, inkluż l-Uffiċċju tal-Prosekutur Pubbliku Ewropew il-ġdid għal reati kontra l-baġit tal-UE. Il-Kummissjoni torganizza wkoll sessjonijiet ta' ħidma regolari dwar il-kondiviżjoni tal-esperjenzi kontra l-korruzzjoni fl-UE kollha biex tappoġġa lill-Istati Membri, u tipprovdi appoġġ permezz tal-Fond għas-Sigurtà Interna u l-Fondi Strutturali u ta' Investiment Ewropej. Fix-xena globali, l-UE se tieħu sehem ukoll fl-isforzi tal-qafas tas-Sessjoni Speċjali tal-Assemblea Ġenerali tan-NU ppjanata għal Ġunju 2021 biex tipprevjeni u tiġġieled il-korruzzjoni u ssaħħaħ il- kooperazzjoni internazzjonali. Bħala parti mill-Istrateġija tal-Kriminalità Organizzata, il-Kummissjoni se tivvaluta wkoll jekk ir- regoli eżistenti tal-UE kontra l-korruzzjoni biex jiġi żgurat li jkopru r-reati kollha rilevanti relatati mal- korruzzjoni u humiex aġġornati mal-prattiki kriminali li qed jevolvu. Il-Ftehim ta' kooperazzjoni propost mal-Interpol kif se jgħin biex jipproteġi aħjar lill- Ewropej? Il-Kummissjoni tipproponi li tinnegozja ftehim ta' kooperazzjoni mal-Interpol biex tappoġġa aħjar lill-Istati Membri fil-prevenzjoni u l-ġlieda kontra l-kriminalità organizzata u t-terroriżmu u l- protezzjoni tal-Ewropej. Il-kriminalità organizzata u t-terroriżmu spiss ikollhom rabtiet lil hinn mit- territorju tal-Unjoni. Ladarba jkun fis-seħħ, il-ftehim ser jippermetti lill-UE li tiskambja b'mod effiċjenti informazzjoni aġġornata dwar il-kriminali u r-reati mal-Interpol, li hija l-akbar organizzazzjoni globali ta' kooperazzjoni fl-infurzar tal-liġi. Il-Ftehim għandu jirregola l-kooperazzjoni bejn il-Europol u l-Interpol, filwaqt li jikkunsidra l-aħħar żviluppi fil-ġlieda kontra l-kriminalità transfruntiera u transnazzjonali serja u organizzata, il-ħtiġijiet operazzjonali preżenti u l-mandat tal- Europol. Għandu jipprovdi s-salvagwardji u l-garanziji meħtieġa biex jiġi awtorizzat aċċess ikkontrollat għall-bażijiet ta' data tal-Interpol tal-UE u biex jinkiseb skambju effiċjenti ta' informazzjoni mal-Interpol li jgħin biex jiġu indirizzati l-lakuni eżistenti fl-informazzjoni tal- awtoritajiet tal-infurzar tal-liġi tal-UE. Wara l-propostata tal-Kummissjoni, issa huwa f'idejn il-Kunsill li jawtorizza l-ftuħ ta' negozjati mal-Interpol, li ser jippermettu lill-Kummissjoni tibda n-negozjati tal-ftehim ta' kooperazzjoni. X' se jkun l-għan tal-Kodiċi l-ġdid ta' Kooperazzjoni tal-Pulizija? Il-livell ta' kooperazzjoni tal-pulizija bejn il-pajjiżi tal-UE jvarja ħafna. Il-"Kodiċi ta' Kooperazzjoni tal-Pulizija" tal-UE ser jindirizza l-frammentazzjoni tal-qafas legali għall-kooperazzjoni transfruntiera tal-pulizija. Fil-preżent, dan il-qafas jikkonsisti f'taħlita ta' għodod varji tal-UE u ftehimiet ta' kooperazzjoni multilaterali. Il-kodiċi se jiżviluppa u jikkonsolida strumenti eżistenti differenti tal-UE f'test legali wieħed tal-UE modern u koerenti, filwaqt li jiżgura li l-infurzar tal-liġi madwar l-UE jista' jaħdem flimkien aħjar taħt ġabra ta' regoli moderni u jippermetti lill-Istati Membri jabbandunaw il- kooperazzjoni okkażjonali u minflok jadottaw sħubijiet sistematiċi fl-infurzar tal-liġi. L-istrateġija tal-UE dwar it-Traffikar tal-Bnedmin Għaliex il-Kummissjoni qed tipproponi Strateġija ġdida tal-UE dwar il-Ġlieda kontra t- Traffikar tal-Bnedmin? Sar progress sinifikanti fl-azzjoni tal-UE kontra t-traffikar tal-bnedmin mill-adozzjoni tad-Direttiva tal-UE Kontra t-Traffikar fl-2011. Madankollu, ir-reat evolva u nqalgħu riskji ġodda. It-traffikanti qed jadattaw kontinwament il-mudell tan-negozju tagħhom, billi jċaqilqu l-attivitajiet tagħhom online; u d-domanda għall-isfruttament online mistennija tkompli. Kif enfasizzat mill-Europol, il-pandemija tal-coronavirus x'aktarx li toħloq il-kundizzjonijiet biex jiżdied l-isfruttament mit-traffikanti tal- bnedmin. L-Istrateġija tippreżenta azzjonijiet biex it-traffikar jiġi identifikat u jitwaqqaf kmieni, biex wieħed jiġġieled il-kriminali billi t-traffikar jinbidel minn kriminalità b'riskju baxx u b'livell għoli ta' ritorn għal kriminalità b'riskju għoli u b'livell baxx ta' ritorn, u biex jiġu protetti l-vittmi u jiġu megħjuna biex jibnu ħajjithom mill-ġdid. Minbarra li tkompli tappoġġa lill-Istati Membri fl- implimentazzjoni tad-Direttiva Kontra t-Traffikar, il-Kummissjoni se tniedi studju għall-evalwazzjoni tagħha biex tara jekk għadhiex adatta għall-iskop tagħha. X'inhuma l-azzjonijiet ewlenin f'din l-Istrateġija? Sommarju tal-azzjonijiet ewlenin huwa disponibbli fi tmiem dan il-MEMO. Min huma l-vittmi tat-traffikar tal-bnedmin illum? Skont l-aħħar data disponibbli, kien hemm 14 145 vittma rrappurtati għall-2017 u l-2018 fi ħdan l- Unjoni Ewropea. L-għadd veru tal-vittmi x'aktarx ikun ogħla sew peress li bosta vittmi jibqgħu ma jiġux identifikati. It-traffikar tal-bnedmin huwa problema Ewropea: kważi nofs il-vittmi tat-traffikar fl-Unjoni Ewropea huma ċittadini tal-UE. Għadd sinifikanti minn dawn huma ttraffikati fl-Istat Membru tagħhom stess. It-traffikar jaffettwa b'mod speċjali lin-nisa u l-bniet, li jiffurmaw il- maġġoranza tal-vittmi kollha ttraffikati fl-UE (72 %) u kważi l-vittmi kollha traffikati għall- isfruttament sesswali (92 %). L-irġiel kienu l-maġġoranza tal-vittmi (68 %) ittraffikati għall- isfruttament tax-xogħol. Kważi kwart tal-vittmi kollha tat-traffikar huma tfal (22 %), ħafna minnhom ċittadini tal-UE u traffikati għall-isfruttament sesswali. It-traffikanti jisfaw vittmi tal-inugwaljanzi soċjali kif ukoll tal-vulnerabbiltà ekonomika u soċjali tan-nies. It-tfal migranti, u b'mod partikolari t- tfal migranti mhux akkumpanjati, huma partikolarment vulnerabbli għat-traffikanti. persuni b'diżabbiltà u persuni minn sfond ta' minoranza etnika, bħal dawk li jappartjenu għal komunitajiet Rom emarġinati, nisa vulnerabbli u bniet migranti jistgħu jkunu partikolarment f'riskju ta' traffikar. X'se tibdel l-Istrateġija għan-nisa u t-tfal? Id-data turi li n-nisa u t-tfal huma partikolarment f'riskju li jaqgħu vittmi tat-traffikar tal-bnedmin, speċjalment għall-isfruttament sesswali. L-istrateġija tipproponi sett ta' azzjonijiet li jieħdu ħsieb il- ħtiġijiet speċifiċi tagħhom u biex jiżguraw li dawn jirċievu assistenza u appoġġ imfassla apposta, kif ukoll akkomodazzjoni u protezzjoni sikura. Dawn jinkludu appoġġ għal postijiet ta' kenn għall-vittmi tat-traffikar, inklużi faċilitajiet speċjalizzati għan-nisa u t-tfal, il-promozzjoni ta' taħriġ sensittiv għall-ġeneru u bbażat fuq id-drittijiet tat-tfal għall-prattikanti li x'aktarx jiġu f'kuntatt mal-vittmi, u jiffaċilitaw l-integrazzjoni mill-ġdid u l-programmi għat-tisħiħ tal-pożizzjoni tal-vittmi, kif ukoll it- tisħiħ tad-djalogi bejn l-Istati Membri u l-kumpaniji tal-Internet u tat-teknoloġija rilevanti. X'se tagħmel il-Kummissjoni biex tindirizza lill-vittmi tat-traffikar li jaħdmu f'setturi ekonomiċi speċifiċi? L-isfruttament tal-ħaddiema jikkonċerna 15 % tal-vittmi kollha tat-traffikar fl-UE, b'għadd dejjem jikber ta' vittmi jibqgħu mhux identifikati. Is-settur agrikolu huwa partikolarment affettwat mill- isfruttament tal-ħaddiema, minħabba l-għadd kbir ta' ħaddiema impjegati fuq bażi mhux regolari, permezz ta' partijiet terzi jew bħala ħaddiema illegali. L-Istrateġija tappella lill-Istati Membri biex jintensifikaw l-isforzi u jwettqu spezzjonijiet konġunti f'setturi b'riskju għoli biex jidentifikaw il-vittmi u l-isfruttaturi tagħhom u biex itejbu l-individwazzjoni. Il-Kummissjoni se tappoġġa wkoll il-ġestjoni responsabbli tal-ktajjen tal-provvista globali tal- prodotti u d-diliġenza dovuta tad-drittijiet tal-bniedem. Biex tagħmel dan, il-Kummissjoni se tippreżenta proposta leġiżlattiva dwar il-governanza korporattiva sostenibbli u se tipprovdi gwida dwar id-diliġenza dovuta kontra x-xogħol furzat u se tiggwida l-akkwist pubbliku soċjalment responsabbli. Fl-aħħar nett, il-Kummissjoni se tivvaluta wkoll kif tista' ssaħħaħ l-effettività tad-Direttiva dwar is- Sanzjonijiet kontra min Iħaddem biex tipprojbixxi l-impjieg ta' ċittadini mhux tal-UE li jkunu qegħdin fil-pajjiż b'mod irregolari, inklużi l-vittmi tat-traffikar tal-bnedmin. Il-Kummissjoni se tkompli tappoġġa l-isforzi kontra t-traffikar permezz ta' kampanja mmirata lejn setturi b'riskju għoli u ambjenti b'riskju għoli. Il-Kummissjoni se temenda d-Direttiva Kontra t-Traffikar? Il-Kummissjoni mmonitorjat u appoġġat it-traspożizzjoni u l-implimentazzjoni tad-Direttiva tal-UE Kontra t-Traffikar fl-Istati Membri b'ħafna modi, inkluż permezz ta' rapporti regolari ta' progress kull sentejn. Hemm lok għal titjib fit-traspożizzjoni tad-direttiva mill-Istati Membri fir-rigward tal- protezzjoni, l-assistenza u l-miżuri ta' appoġġ għall-vittmi, inklużi tfal vittmi. Minkejja l-inizjattivi ta' prevenzjoni madwar l-Ewropa, id-domanda għall-isfruttament ma tnaqqsitx. L-għadd ta' prosekuzzjonijiet u kundanni tat-traffikanti għadu baxx. Ir-regoli minimi stabbiliti għall-vittmi jistgħu ma jqisux biżżejjed il-ħtiġijiet reali tagħhom. Għal din ir-raġuni, il-Kummissjoni se tevalwa d- Direttiva u, abbażi tal-eżitu ta' din l-evalwazzjoni, tikkunsidra li tirrevedi d-Direttiva jekk ikun meħtieġ. Il-Kummissjoni se tipproponi regoli tal-UE dwar il-kriminalizzazzjoni tal-utenti tal- isfruttament? Dan x'ser jinvolvi? It-traffikar tal-bnedmin huwa reat ibbażat fuq id-domanda u l-profitt. L-indirizzar tal-kawżi ewlenin li jagħmlu lin-nies aktar vulnerabbli għat-traffikar huwa indispensabbli, iżda mhux biżżejjed. Biex tiskoraġġixxi d-domanda, id-Direttiva tal-UE Kontra t-Traffikar tistieden lill-Istati Membri biex jikkunsidraw li jikkriminalizzaw l-użu konsapevoli ta' servizzi li jkunu oġġett ta' sfruttament ta' persuni traffikati. Il-Kummissjoni ħeġġet lil dawk l-Istati Membri li għadhom ma għamlux dan biex jikkriminalizzaw l-użu konsapevoli ta' servizzi estratti mill-vittmi tat-traffikar tal-bnedmin. Bħala parti mill-evalwazzjoni tad-Direttiva Kontra t-Traffikar, il-Kummissjoni se tivvaluta l-possibbiltà li jkun hemm regoli minimi tal-UE li jikkriminalizzaw l-użu ta' servizzi oġġetti ta' sfruttament tal- vittmi tat-traffikar. X'qed tipproponi l-Kummissjoni biex tindirizza d-dimensjoni internazzjonali tat-traffikar tal-bnedmin? Fl-2020, aktar minn 120 pajjiż irrapportaw vittmi minn aktar minn 140 pajjiż ta' oriġini differenti. Il- Kummissjoni, bl-appoġġ tas-Servizz Ewropew għall-Azzjoni Esterna, se żżid il-kooperazzjoni mal- pajjiżi ta' oriġini u ta' tranżitu mhux tal-UE tal-vittmi kif ukoll mas-sħab internazzjonali u reġjonali. Dawn l-isforzi ser jiġu appoġġati bl-użu ta' strumenti eżistenti tal-politika barranija tal-UE, bħar- Reġim Globali tal-UE dwar is-Sanzjonijiet tad-Drittijiet tal-Bniedem, djalogi ddedikati dwar id- drittijiet tal-bniedem u s-sigurtà, l-involviment sistematiku tad-delegazzjonijiet tal-UE, u kooperazzjoni aktar mill-qrib mal-missjonijiet u l-operazzjonijiet tal-Politika ta' Sigurtà u ta' Difiża Komuni fejn rilevanti u applikabbli. Il-Kummissjoni se tkompli tippromwovi l-għanijiet ta' żvilupp sostenibbli, inklużi d-drittijiet tal-bniedem u l-istandards tal-impjiegi u se tikkunsidra jekk l- istandards internazzjonali attwali kontra t-traffikar tal-bnedmin jistgħux jiġu riflessi aħjar fil- ftehimiet kummerċjali. Il-Kummissjoni se tadotta Pjan ta' Azzjoni separat tal-UE kontra l-Faċilitazzjoni ta' Immigrazzjoni Illegali għall-perjodu 2021- 2025? X'se jinvolvi? Il-faċilitazzjoni ta' immigrazzjoni illegali spiss hija marbuta ma' forom oħra ta' kriminalità organizzata, bħat-traffikar tal-bnedmin. Fil-kuntest tal-Patt il-ġdid dwar il-Migrazzjoni u l-Ażil, il- Kummissjoni se tressaq Pjan ta' Azzjoni tal-UE kontra t-Traffikar tal-Migranti. Dan se jikkontribwixxi biex ifixkel in-negozju tat-traffikanti fit-trasferiment tal-vittmi għall-isfruttament lejn l-Ewropa u jsaħħaħ aktar l-iskambju operazzjonali ta' informazzjoni u l-kooperazzjoni fost l-Istati Membri tal-UE u l-aġenziji tal-infurzar tal-liġi tal-UE biex jinvestigaw u jħarrku n-netwerks tal-faċilitazzjoni ta' immigrazzjoni illegali. Azzjonijiet ewlenin taħt l-Istrateġija biex tiġi indirizzata l-Kriminalità Organizzata: It-tisħiħ tal-infurzar tal-liġi u tal-kooperazzjoni ġudizzjarja Il-Kummissjoni se: Tipproponi li jissaħħaħ il-qafas Prüm (Q4 2021), li jinħoloq Kodiċi ta' Kooperazzjoni tal- Pulizija tal-UE (Q4 2021), u li jiġu riveduti r-regoli tal-UE dwar l-Informazzjoni Avvanzata dwar il-Passiġġieri (Q1 2022); Tistabbilixxi pjattaforma ta' kollaborazzjoni għall-Iskwadri ta' Investigazzjoni Konġunta (Q4 2021); Tistabbilixxi l-Pjattaforma Multidixxiplinari Ewropea Kontra t-Theddid Kriminali (EMPACT) bħala l-istrument ewlieni tal-UE għall-ġlieda kontra l-kriminalità internazzjonali organizzata u serja (2023), u ssaħħaħ b'mod sinifikanti l-finanzjament tagħha għall-2021-2027; Tibda negozjati għal ftehimiet dwar il-kooperazzjoni bejn il-Eurojust u pajjiżi mhux tal-UE, tintensifika n-negozjati dwar il-kooperazzjoni bejn il-Europol u pajjiżi mhux tal-UE, u ssaħħaħ - flimkien mas-Servizz Ewropew għall-Azzjoni Esterna - il-kooperazzjoni internazzjonali ma' pajjiżi mhux tal-UE u organizzazzjonijiet internazzjonali. Il-Parlament Ewropew u l-Kunsill huma mistiedna biex: Jagħmlu passi 'l quddiem fin-negozjati dwar ir-reviżjoni tal-mandat tal-Europol bil-għan li jintlaħaq ftehim minnufih. Jadotta r-rakkomandazzjoni biex jinfetħu n-negozjati għal ftehim ta' kooperazzjoni mal-Interpol. Il-Kunsill mistieden biex: Investigazzjonijiet effettivi Il-Kummissjoni se: Tipproponi emendi għar-regoli tal-UE dwar il-Kriminalità Ambjentali (Q4 2021) u ssaħħaħ id-dispożizzjonijiet dwar l-infurzar kontra vjeġġi illegali ta' skart (Q2 2021); Tistabbilixxi Sett ta' Għodod tal-UE kontra l-falsifikazzjoni (2022), tesplora l- possibbiltà li l-Unjoni taderixxi mal-Konvenzjoni dwar il-Medicrime tal-Kunsill tal- Ewropa u tipproponi miżuri kontra t-traffikar ta' oġġetti kulturali (2022); L-Istati Membri huma mħeġġa biex: Jingħaqdu u jsaħħu l-@ON Network dwar gruppi tal-kriminalità organizzata tat-tip mafjuż; Jistabbilixxu jew jiżviluppaw aktar korpi speċjalizzati ffukati fuq l-indirizzar ta' strutturi tal-kriminalità organizzata; Jaderixxu mal-Konvenzjoni Medicrime tal-Kunsill tal-Ewropa u jirratifikawha. L-Istati Membri u l-Europol huma mħeġġa: Jiżviluppaw kriterji ta' identifikazzjoni komuni biex jagħżlu u jinvestigaw Miri ta' Valur Għoli u jagħtu prijorità lill-investigazzjonijiet kontra individwi u networks kriminali li joħolqu l-ogħla riskju għas-sigurtà fl-UE; jiżviluppaw stampa ta' intelligence strateġika u tattika dwar gruppi tal-kriminalità organizzata b'riskju għoli; Isaħħu l-kooperazzjoni fil-ġlieda kontra l-iffalsifikar ta' prodotti mediċinali. L-eliminazzjoni tal-profitti ġġenerati mill-kriminalità u l-prevenzjoni tal-infiltrazzjoni fl- ekonomija legali u fis-soċjetà Il-Kummissjoni se: Tipproponi li jiġu riveduti r-regoli tal-UE dwar il-konfiska u dwar l-Uffiċċji għall- Irkupru tal-Assi (2022); Tivvaluta r-regoli eżistenti tal-UE kontra l-korruzzjoni (2022) u tippromwovi l- iskambju ta' informazzjoni dwar ir-rabta bejn il-korruzzjoni u l-kriminalità organizzata. L-Istati Membri huma mħeġġa biex: Iwettqu investigazzjonijiet finanzjarji b'mod sistematiku f'investigazzjonijiet ta' kriminalità organizzata; jittrasponu mingħajr dewmien ir-regoli tal-UE dwar l- iffaċilitar tal-aċċess għal informazzjoni finanzjarja qabel l-iskadenza ta' Awwissu 2021; Jiskambjaw informazzjoni strateġika ma' dawk is-setturi f'riskju li jiġu infiltrati minn gruppi tal-kriminalità organizzata (sħubijiet pubbliċi-privati); Isaħħu l-korpi responsabbli għall-investigazzjonijiet, il-prosekuzzjonijiet u l- proċedimenti ġudizzjarji ta' każijiet ta' korruzzjoni ta' livell għoli. L-Istati Membri u l-Europol huma mħeġġa: Itejbu l-istampa tal-intelligence dwar it-theddida ta' infiltrazzjoni fl-ekonomija legali. L-adattament tal-infurzar tal-liġi u tal-ġudikatura għall-era diġitali Il-Kummissjoni se: Tanalizza u tiddeskrivi fil-qosor l-approċċi u s-soluzzjonijiet possibbli dwar iż-żamma tad-data għall-infurzar tal-liġi u l-ġudikatura u tikkonsulta lill-Istati Membri dwar dawn sal-aħħar ta' Ġunju 2021; Tipproponi t-triq 'il quddiem biex jiġi indirizzat l-aċċess legali u mmirat mill- awtoritajiet tal-infurzar tal-liġi għal informazzjoni kriptata fil-kuntest ta' investigazzjonijiet kriminali, abbażi ta' mmappjar bir-reqqa ta' kif l-Istati Membri jittrattaw il-kriptaġġ u fuq proċess b'diversi partijiet ikkonċernati biex jiġu esplorati u vvalutati l-għażliet legali konkreti; Tinkoraġġixxi u tiffaċilita l-parteċipazzjoni sħiħa u rapida tal-Istati Membri fis- Sistema ta' Skambju Diġitali ta' e-Evidenza; Tiżviluppa għodda ta' monitoraġġ biex tiġbor intelligence dwar l-attivitajiet illegali li qed jiżviluppaw fid-Darknet; Tappoġġa l-iżvilupp ta' moduli u materjali ta' taħriġ. L-Europol hija mħeġġa: Tikkoordina analiżi komprensiva ta' lakuni u ħtiġijiet teknoloġiċi fid-dominju tal- investigazzjoni diġitali; Toħloq repożitorju għall-għodod, li jippermetti lill-infurzar tal-liġi jidentifika u jaċċessa soluzzjonijiet tal-ogħla livell; Toħloq u żżomm bażi ta' data ta' esperti fl-investigazzjonijiet u l-forensika f'oqsma speċjalizzati bħall-internet tal-oġġetti jew il-kriptovaluti. Is-CEPOL huwa mħeġġeġ: Joħloq skemi ta' ċertifikazzjoni/akkreditazzjoni għall-esperti tal-investigazzjoni diġitali; Jipprovdi u jaġġorna regolarment Qafas ta' Kompetenzi ta' Taħriġ. Il-Parlament Ewropew u l-Kunsill huma mħeġġa: Jadottaw b'mod urġenti l-proposti ta' evidenza elettronika biex jiżguraw aċċess rapidu u affidabbli għall-evidenza elettronika għall-awtoritajiet. Azzjonijiet ewlenin taħt l-Istrateġija dwar il-Ġlieda kontra t-Traffikar tal-Bnedmin: Prevenzjoni, protezzjoni u prosekuzzjoni Il-Kummissjoni se: Tiżgura l-implimentazzjoni effettiva tad-Direttiva Kontra t-Traffikar, permezz ta' finanzjament dedikat, b'enfasi partikolari fuq aspetti speċifiċi għall-ġeneru u sensittivi għat-tfal u tieħu azzjoni ta' ksur kif xieraq; Tniedi studju għall-evalwazzjoni tad-Direttiva Kontra t-Traffikar, u abbażi tar-riżultat tikkunsidra li tirrevedi d-direttiva; Tiżgura finanzjament xieraq għall-ġlieda kontra t-traffikar ġewwa l-UE u barra minnha. It-tnaqqis tad-domanda li trawwem it-traffikar Il-Kummissjoni se: Tivvaluta l-possibbiltà li tikkriminalizza l-użu ta' servizzi li jkunu l-oġġett ta' sfruttament minn vittmi tat-traffikar; Tivvaluta kif tista' tissaħħaħ l-effikaċja tad-Direttiva dwar Sanzjonijiet kontra Min Iħaddem; Tressaq proposta leġiżlattiva dwar il-governanza korporattiva sostenibbli biex titrawwem imġiba korporattiva sostenibbli u responsabbli fit-tul; Tipprovdi gwida dwar id-diliġenza dovuta tax-xogħol furzat f'konformità mal-linji gwida u l-prinċipji internazzjonali tad-diliġenza dovuta; Torganizza kampanja ta' prevenzjoni, li ssir flimkien mal-Istati Membri u mal- organizzazzjonijiet tas-soċjetà ċivili, li timmira lejn setturi b'riskju għoli u ambjenti b'riskju għoli. L-Istati Membri huma mħeġġa biex: Ikomplu jiffokaw fuq il-forom kollha ta' sfruttament, inkluż fuq it-traffikar għall- isfruttament sesswali, fir-risponsi tagħhom għall-ġustizzja kriminali u fl-inizjattivi ta' prevenzjoni; Jagħmlu użu sħiħ mill-aġenziji relevanti tal-UE, b'mod partikolari l-Europol, u l- Awtorità Ewropea tax-Xogħol fi ħdan il-mandat tagħha, biex jiġġieldu l-isfruttament tal-ħaddiema; Itejbu l-kapaċità tal-ispezzjonijiet tax-xogħol u jiffaċilitaw il-kooperazzjoni bejn diversi aġenziji għall-identifikazzjoni ta' vittmi ttraffikati għall-isfruttament tal- ħaddiema u għat-tressiq tal-awturi quddiem il-ġustizzja; Jiżviluppaw aktar inizjattivi pubbliċi-privati ma' negozji f'setturi b'riskju għoli u ambjenti b'riskju għoli. It-tkissir tal-mudell kriminali biex jitwaqqaf l-isfruttament tal-vittmi Il-Kummissjoni se: Ttejjeb ir-reġistrazzjoni u l-ġbir tad-data biex tiżgura informazzjoni affidabbli u komparabbli għal politiki mfassla apposta; Tiffaċilita l-ħolqien ta' grupp fokus ta' prosekuturi speċjalizzati kontra t-traffikar tal- bnedmin; Issaħħaħ il-koordinazzjoni tas-servizzi tal-infurzar tal-liġi f'każijiet transfruntieri u internazzjonali u tappoġġa risponsi koordinati bejn atturi differenti, inkluż permezz ta' finanzjament ta' eżerċizzji ta' simulazzjoni; Issaħħaħ l-infurzar tal-liġi u l-kooperazzjoni ġudizzjarja bejn l-Istati Membri permezz ta' proġetti ffinanzjati permezz tal-Fond għas-Sigurtà Interna; Tippromwovi d-djalogu u l-iskambju tal-aħjar prattiki b'appoġġ mill-aġenziji tal-UE mas-settur privat u l-industriji diġitali. L-Istati Membri huma mħeġġa biex: Itejbu r-reġistrazzjoni u l-ġbir tad-data nazzjonali tagħhom dwar it-traffikar tal- bnedmin; Jagħmlu użu sħiħ mill-istrumenti eżistenti għall-kooperazzjoni operattiva, bħal skwadri ta' investigazzjoni konġunti, b'appoġġ mill-Europol u kooperazzjoni operazzjonali permezz tal-EMPACT; Jiskambjaw sistematikament data dwar investigazzjonijiet dwar it-traffikar tal- bnedmin bl-appoġġ tal-Europol; Itejbu l-kapaċitajiet diġitali tal-infurzar tal-liġi u l-għarfien espert biex ilaħħqu mal- iżviluppi teknoloġiċi Il-protezzjoni, l-appoġġ u l-għoti tas-setgħa lill-vittmi Il-Kummissjoni se: Ssaħħaħ il-bini tal-kapaċità u l-kondiviżjoni tal-aħjar prattiki għall-identifikazzjoni tal- vittmi tat-traffikar, inkluż permezz ta' finanzjament iddedikat għat-taħriġ; Tiffaċilita l-programmi ta' riintegrazzjoni u għoti ta' setgħa lill-vittmi u l-iskambji dwar l-aħjar prattiki; Issaħħaħ il-kooperazzjoni favur mekkaniżmu Ewropew ta' riferiment; Tippermetti appoġġ finanzjarju mmirat għall-postijiet ta' kenn speċjalizzati għall- vittmi tat-traffikar, inklużi faċilitajiet speċjalizzati għan-nisa u t-tfal ittraffikati permezz tal-Fond għall-Ażil, il-Migrazzjoni u l-Integrazzjoni u l-Fond għas-Sigurtà Interna; Tiżgura finanzjament f'pajjiżi sħab mhux tal-UE lill-organizzazzjonijiet mhux governattivi, biex jiġu appoġġati l-ħtiġijiet psikosoċjali tal-vittmi; Tiżviluppa kooperazzjoni mill-qrib mal-Kumitat Ekonomiku u Soċjali Ewropew u mal- Kumitat tar-Reġjuni sabiex ittejjeb l-impatt tal-azzjonijiet kontra t-traffikar mas-sħab soċjali u ekonomiċi u fuq il-livell lokali u reġjonali; Issaħħaħ is-sħubijiet ma' pajjiżi mhux tal-UE biex jiġi żgurat li d-drittijiet tal-vittmi jiġu ggarantiti matul il-passi kollha tal-proċess ta' ritorn u li dawn jirċievu assistenza u protezzjoni speċifiċi u mfassla apposta mar-ritorn, inklużi salvagwardji speċifiċi għat-tfal. L-Istati Membri huma mħeġġa biex: Jippromwovu taħriġ sensittiv għall-ġeneru u għat-tfal għall-uffiċjali u l-prattikanti kollha li x'aktarx jiġu f'kuntatt mal-vittmi; Jippromwovu attivitajiet ta' sensibilizzazzjoni mmirati lejn professjonisti tal-ewwel linja f'setturi b'riskju għoli u ambjenti b'riskju għoli fejn jiġu sfruttati l-vittmi tat- traffikar; Joħolqu ambjenti sikuri għall-vittmi biex jirrappurtaw ir-reati tagħhom mingħajr biża' ta' prosekuzzjoni, vittimizzazzjoni sekondarja, intimidazzjoni jew ritaljazzjoni fil- kuntest tal-proċedimenti kriminali; Itejbu l-funzjonament tal-Mekkaniżmi Nazzjonali ta' Riferiment; Jipprovdu taħriġ lill-ħaddiema tal-kura tas-saħħa dwar il-ġestjoni tad-diversità u l- ħtiġijiet tal-vittmi tat-traffikar tal-bnedmin li huma migranti, fl-ambitu tal-programmi tas-saħħa tal-UE; Jiffinanzjaw programmi ta' għoti ta' setgħa mmexxija mill-komunità u ta' mentoring bejn il-pari. Dimensjoni internazzjonali Il-Kummissjoni se: Tadotta Pjan ta' Azzjoni tal-UE kontra t-Traffikar tal-Migranti (2021-2025); Iżżid il-kooperazzjoni ma' pajjiżi ta' oriġini u ta' tranżitu ta' vittmi li mhumiex ċittadini tal-UE kif ukoll ma' sħab internazzjonali u reġjonali, inkluż l- organizzazzjonijiet internazzjonali; Tuża d-djalogi ddedikati dwar id-drittijiet tal-bniedem u s-sigurtà fl-involviment ma' pajjiżi sħab; Issaħħaħ il-kooperazzjoni mal-Kunsill tal-Ewropa u l-Grupp ta' Esperti tiegħu dwar l- Azzjoni kontra t-Traffikar tal-bnedmin; Tappoġġa l-ħidma sistematika tad-delegazzjonijiet tal-UE mis-Servizz Ewropew għall- Azzjoni Esterna f'pajjiżi speċifiċi permezz ta' komunikazzjoni, azzjoni u skambju ta' informazzjoni regolari u mmirati. L-Istati Membri huma mħeġġa biex: Itejbu l-kondiviżjoni tal-informazzjoni u l-intelliġenza kriminali dwar it-traffikar u reati relatati u n-networks kriminali; u jiffaċilitaw il-kooperazzjoni operazzjonali u ġudizzjarja transfruntiera u internazzjonali f'pajjiżi affettwati mit-traffikar b'mod partikolari fil-Balkani tal-Punent, pajjiżi fil-Viċinat, l-Afrika, il-Lvant Nofsani, u l-Asja tax-Xlokk, inkluż b'appoġġ mill-aġenziji tal-UE, bħall-Europol u l-Eurojust. Għal aktar informazzjoni Stqarrija għall-istampa: Il-ġlieda kontra l-kriminalità organizzata: Strateġija ġdida ta' ħames snin biex tingħata spinta lill-kooperazzjoni madwar l-UE u għal użu aħjar tal-għodod diġitali għall-investigazzjonijiet Stqarrija għall-istampa: Il-ġlieda kontra t-traffikar tal-bnedmin: Strateġija ġdida biex tipprevjeni t-traffikar, tkisser il-mudelli tan-negozju kriminali, u tipproteġi u tagħti s- setgħa lill-vittmi Skeda informattiva: Nindirizzaw il-Kriminalità Organizzata Skeda informattiva: Il-ġlieda kontra t-Traffikar tal-Bnedmin Komunikazzjoni dwar l-Istrateġija tal-UE kontra l-Kriminalità Organizzata għall-2021-2025 Komunikazzjoni dwar l-Istrateġija tal-UE dwar il-Ġlieda kontra t-Traffikar tal-Bnedmin għall-2021-2025 Dokument ta' Ħidma tal-Persunal tal-Kummissjoni dwar EMPACT, l-istrument ewlieni tal-UE għall-kooperazzjoni fil-ġlieda kontra l-kriminalità organizzata u serja Rakkomandazzjoni għal Deċiżjoni tal-Kunsill li tawtorizza l-ftuħ ta' negozjati dwar ftehim ta' kooperazzjoni bejn l-UE u l-Interpol Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from L-Istrate_ija_tal-UE_biex_tittratta_l-Kriminalit__Organizzata_u_l-Istrate_ija_tal-UE_biex_ti__ieled_kontra_t-Traffikar_tal-Bnedmin__Mistoqsijiet_u_Twe_ibiet.pdf